CELEX: 32020D1638
Language: fi
Date: 2020-11-05 00:00:00
Title: Neuvoston päätös (EU) 2020/1638, annettu 5 päivänä marraskuuta 2020, kansainvälisessä kahvineuvostossa Euroopan unionin puolesta esitettävästä kannasta

6.11.2020   
               
               
                  FI
               
               
                  Euroopan unionin virallinen lehti
               
               
                  L 371/1
               
            
         NEUVOSTON PÄÄTÖS (EU) 2020/1638,
         annettu 5 päivänä marraskuuta 2020,
         kansainvälisessä kahvineuvostossa Euroopan unionin puolesta esitettävästä kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki kansainvälisen kahvisopimuksen, jäljempänä ’sopimus’, neuvoston päätöksellä 2008/579/EY (1), ja sopimus tuli voimaan 2 päivänä helmikuuta 2011.
                  
               
                     (2)
                  
                  
                     Sopimuksen 48 artiklan 1 kohdan mukaan sopimus on voimassa 10 vuotta sen tultua voimaan väliaikaisesti tai lopullisesti, jollei sen voimassaoloaikaa pidennetä tai sopimusta päätetä kyseisen artiklan mukaisesti.
                  
               
                     (3)
                  
                  
                     Sopimuksen 9 artiklan mukaan kansainvälinen kahvineuvosto suorittaa kansainvälisen kahvijärjestön ylimpänä toimielimenä kaikki sopimuksen määräysten toteuttamiseksi tarvittavat tehtävät. Kansainvälinen kahvineuvosto voi sopimuksen 48 artiklan 3 kohdan nojalla päättää pidentää sopimuksen voimassaoloaikaa yhdellä tai useammalla perättäisellä jaksolla, joiden yhteenlaskettu kesto voi olla enintään kahdeksan vuotta.
                  
               
                     (4)
                  
                  
                     Kansainvälinen kahvineuvosto hyväksyi 11 päivänä syyskuuta 2020 127. istunnossaan päätöslauselman 471, jolla jatketaan sopimuksen voimassaoloa yhdellä vuodella.
                  
               
                     (5)
                  
                  
                     Koska kahviala on tärkeä useille jäsenvaltioille ja unionin taloudelle, unionin etujen mukaista on voida osallistua sopimukseen, kunnes uusi sopimus tulee väliaikaisesti tai lopullisesti voimaan.
                  
               
                     (6)
                  
                  
                     On aiheellista määrittää kanta, joka esitetään unionin puolesta kansainvälisessä kahvineuvostossa, koska kansainvälisen kahvineuvoston päätökset sopimuksen voimassaolon jatkamisesta ovat unionia sitovia.
                  
               
                     (7)
                  
                  
                     Sopimuksen 48 artiklan 3 kohdan mukaisesti unioni voi vastustaa kansainvälisen kahvineuvoston päätöstä sopimuksen voimassaolon jatkamisesta ennen sen voimassaolon päättymistä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisessä kahvineuvostossa unionin puolesta esitettävä kanta on seuraava:
            
                        a)
                     
                     
                        olla vastustamatta kansainvälisen kahvineuvoston päätöstä sopimuksen voimassaolon jatkamisesta yhdellä vuodella kansainvälisen kahvineuvoston 127. istunnossa hyväksytyn päätöslauselman 471 mukaisesti,
                     
                  
                        b)
                     
                     
                        äänestää tarvittaessa kansainvälisen kahvineuvoston seuraavissa istunnoissa sen puolesta, että sopimuksen voimassaoloaikaa jatketaan yhteensä enintään kahdeksan vuoden mittaiseksi ajanjaksoksi sopimuksen alkuperäisen voimassaolon päättymispäivän jälkeen tai kunnes uusi sopimus tulee väliaikaisesti tai lopullisesti voimaan sen mukaan, kumpi ajankohdista on aikaisempi.
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 5 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2008/579/EY, tehty 16 päivänä kesäkuuta 2008, vuoden 2007 kansainvälisen kahvisopimuksen allekirjoittamisesta ja tekemisestä Euroopan yhteisön puolesta (EUVL L 186, 15.7.2008, s. 12).